05/08/2016 | Administración LocalMunicipal
Miño
Decreto de delegación de funcións da Alcaldía

Por Resolución de Alcaldía, de data do 29 de xullo de 2016, ditouse a Resolución que se transcribe literalmente deseguido: “DECRETO DE DELEGACIÓN DE FUNCIÓNS DA ALCALDÍA Por mor de enfermidade cómpre, de cara ao interese público, a substitución da miña persoa como alcalde en todas as funcións propias do cargo público que posúo no Concello de Miño no día de hoxe. Por iso de conformidade co disposto no artigo 23.3 da Lei 7/1985, do 2 de abril, reguladora das bases de réxime local. Consonte o disposto no artigo 47.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), nos casos de enfermidade as funcións do alcalde poderán ser asumidas polo tenente de alcalde ou quen corresponda sempre que conste expresa delegación nos termos do artigo 44.1 e 44.2 do ROF. Consonte o disposto no artigo 47.1 do ROF, corresponde aos tenentes de alcalde, en canto tales, substituír o alcalde e por orde do seu nomeamento, na totalidade das súas funcións nos casos de enfermidade que imposibilite a este para o exercicio das súas atribucións. Logo de ver o exposto, esta Alcaldía en uso das súas atribucións, resolve: Primeiro. –Delegar no primeiro tenente de alcalde do Concello de Miño, don Dan Marius Dorado Samitier, o exercicio de todas as funcións propias da Alcaldía nos termos do artigo 23.3 da Lei 7/1985, do 2 de abril, reguladora das bases do réxime local, o día 29 de xullo de 2016 por mor de situación de enfermidade, conforme posibilita o artigo 47 do ROF. Segundo. –O órgano delegado ha de informar a esta Alcaldía, a posteriori, e, en todo caso, cando se o requira para iso, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro. –A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados dende o seguinte a aquel no que se lle notifique este resolución. Cuarto. –A presente resolución será publicada no Boletín Oficial da Provincia da Coruña, e darase conta do seu contido ao Pleno da Corporación na primeira sesión que esta celebre. Quinto. –No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases de réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas ditas normas. O dito anuncio publícase, para os efectos oportunos, de acordo co previsto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Miño, 2 de agosto de 2016. O alcalde Ricardo A. M. Sánchez Oroza